Here is a page extracted from Wikipedia that may contain CSS, HTML, and a lot of unformatted text.

Title: جون هولمز
Content: جون هولمز (John Holmes) (8 اغسطس 1944 - 13 مارس 1988) ممثل ومخرج بورنوجرافى أمريكى ، اسمه الحقيقى چون كيرتيس إيستس (John Curtis Estes) .

نشأته 
اتولد جون هولمز يوم 8 اغسطس 1944 فى مدينة اشفيل فى ولاية اوهايو الامريكية ، وفى سنة 1960 لما كان سنه 16 سنة تم استدعاؤه للخدمة العسكرية فى الجيش الأمريكى لمدة تلات سنين وقضى مدة تجنيده فى المانيا الغربيه . وبعدما خلص مدة تجنيده سافر لمدينة لوس انجليس فى ولاية كاليفورنيا واشتغل هناك فى أكتر من مهنة منها توصيل الطلبات للبيوت وتوريد الخامات للمصانع وفى الاخر اشتغل سواق عربيه اسعاف وكان ده سبب فى أنه اتعرف على الممرضة شارون جيبينينى (Sharon Gebenini) فى شهر ديسمبر 1964 وبعد كده اتجوزوا فى شهر اغسطس 1965 .

شغله 
فى سنة 1967 ابتدا جون هولمز شغله فى مجال البورنوجرافيا بعدما مثل اول فيلم بورنوجرافى ليه وهو فيلم Flesh of the Lotus ، بعد كده مثل أكتر من 2000 فيلم بورنوجرافى اهمهم The Jade Pussycat و Around The World With John Holmes و John Holmes Exposed و John Holmes And The All-Stars Sex Queens ، وكان مشهور بأن القضيب بتاعه ضخم جدا لدرجة أن الممثلة البورنوجرافية الكبيرة سيكا (Seka) قالت أن القضيب بتاع جون هولمز هو اكبر قضيب شافته فى حياتها .

القبض عليه ودخوله السجن 
فى سنة 1979 اتقبض على جون هولمز فى مدينة لوس انجليس بتهمة تسهيل الدعاره بالمخالفة لقوانين ولاية كاليفورنيا .

حياته الشخصية 
فى يوم 23 يناير 1987 جون هولمز اتجوز الممثلة البورنوجرافية لورى روز (Laurie Rose) وهى اللى فضلت عايشة معاه لغاية آخر يوم فى حياته .

وفاته 
فى يوم 13 مارس 1988 مات جون هولمز فى مستشفى مدينة لوس انجليس فى ولاية كاليفورنيا نتيجة مضاعفات مرض سرطان القولون ومرض الايدز .

مصادر

لينكات برانيه 
 
 

ممثلين بورنوجرافيين
مخرجين بورنوجرافيين
ممثلين شبقيين
ممثلين بورنوجرافيين مثليين
ممثلين بورنوجرافيين اتصابوا بمرض الايدز
عسكريين امريكان
مجرمين امريكان
تجار مخدرات
اصحاب بيوت الدعارة
مرضى السرطان
وفيات من سرطان القولون
ممثلين بورنوجرافيين امريكان